Diari Oficial de la Generalitat Valenciana


Sumari del DOGV 5205, del 23-02-2006 (2006/1765)

ORDE de 12 de gener de 2006, de la Conselleria de Cultura, Educació i Esport, per la qual es modifica l'autorització d'obertura i funcionament per als ensenyaments que s'especifiquen en l'annex a diversos centres docents privats.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5205

Data del DOGV
:   23-02-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/1765


Data del document
:   12-01-2006

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Bétera
    * Alginet
    * Bonrepòs i Mirambell
    * Paterna
    * educació especial
    * ensenyament privat
    * educació preescolar
    * centre d'ensenyament

ORDE de 12 de gener de 2006, de la Conselleria de Cultura, Educació i Esport, per la qual es modifica l'autorització d'obertura i funcionament per als ensenyaments que s'especifiquen en l'annex a diversos centres docents privats. [2006/X1765]  
Els expedients han sigut iniciats a instància dels representants de la titularitat dels centres que sol·liciten la modificació de l'autorització d'obertura i funcionament per als ensenyaments que s'especifiquen en l'annex.  
La Direcció General d'Ensenyament va declarar, per resolucions individualitzades per a cada centre, l'adequació de les instal·lacions proposades, pel que fa a espais educatius, al que disposa la normativa aplicable. Per la qual cosa l'autorització d'obertura i funcionament ha d'ajustar-se a allò disposat a l'article 6.3 del Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.  
Cada expedient ha sigut tramitat per la Direcció Territorial de Cultura, Educació i Esport corresponent i inclou informes favorables de la Unitat Tècnica de Construccions i de la Unitat d'Inspecció Educativa referent a la relació de professors i titulacions respectives, o el compromís d'aportar-les abans de l'inici de les activitats educatives corresponents, de conformitat amb la normativa aplicable.  
Vists la Llei Orgànica 8/1985, de 3 de juliol (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.02); el Reial Decret 1.537/2003, de 5 de desembre (BOE de 10.12.03), pel qual s'establixen els requisits mínims dels centres que impartisquen ensenyaments escolars de règim general; el Reial Decret 1.318/2004, de 28 de maig (BOE de 29.05.04), pel qual es modifica el Reial Decret 827/2003, de 27 de juny (BOE de 28.06.03), pel qual s'establix el calendari d'aplicació de la nova ordenació del sistema educatiu, establida per la Llei Orgànica 10/2002; el Reial Decret 1.004/1991, de 14 de juny (BOE de 26.06.91), pel que fa als requisits mínims d'instal·lacions per a l'Educació Infantil, primer cicle, de conformitat amb el que establix la disposició transitòria segona, punt 2, de la Llei Orgànica 10/2002, i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em conferix l'article 35 de la Llei 5/1983, de 30 de desembre, de la Generalitat Valenciana, de Govern Valencià,  
ORDENE  
Únic  
Modificar, amb efectes des de l'inici del curs escolar 2005/2006, l'autorització d'obertura i funcionament dels centres que s'especifiquen en l'annex, en els termes que s'hi assenyalen.   
DISPOSICIONS ADDICIONALS  
Primera  
El centre Nuestra Señora del Carmen, de Bétera, que no hi ha aportat la relació de professors i les titulacions respectives de la unitat d'Educació Especial (suport a la integració) haurà de fer-ho davant la Direcció Territorial de Cultura, Educació i Esport corresponent, que l'aprovarà una vegada es dispose de l'informe previ de la Inspecció Educativa, abans de l'inici de les activitats educatives corresponents, quedant, fins al seu compliment, ajornada la posada en funcionament dels esmentats ensenyaments.  
Segona  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar des de l'endemà de la notificació o publicació, segons corresponga.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.  
València, 12 de gener de 2006  
El conseller de Cultura, Educació i Esport,  
ALEJANDRO FONT DE MORA TURÓN  
ANNEX  
Centre: SAGRAT COR DE JESÚS  
Titular: Fundació Col·legi del Sagrat Cor  
Adreça: C/ d'Alfonso, 33  
Localitat: Alginet  
Província: València  
Codi: 75687208  
Modificació que s'autoritza:  
. S'autoritza una unitat d'Educació Especial, suport a la integració, de manera que el centre quedarà configurat en la seua totalitat amb la següent composició:  
. 1 unitat d'Educació Infantil, primer cicle, amb 20 llocs escolars.  
. 3 unitats d'Educació Infantil, segon cicle, amb 75 llocs escolars.  
. 6 unitats d'Educació Primària, amb 150 llocs escolars.  
. 4 unitats d'Educació Secundària Obligatòria, amb 112 llocs escolars.  
. 1 unitat d'Educació Especial (suport a la integració), amb 15 llocs escolars.  
Centre: NUESTRA SEÑORA DEL CARMEN  
Titular: Hijas de la Caridad de San Vicente de Paúl  
Adreça: Av. del País Valencià, 70  
Localitat: Bétera  
Província: València  
Codi: 87622325  
Modificació que s'autoritza:  
. S'autoritza una unitat d'Educació Especial, suport a la integració, de manera que el centre queda configurat en la seua totalitat amb la següent composició:  
. 3 unitats d'Educació Infantil, amb 75 llocs escolars.  
. 6 unitats d'Educació Primària, amb 150 llocs escolars.  
. 4 unitats d'Educació Secundària Obligatòria, amb 120 llocs escolars.  
. 1 unitat d'Educació Especial (suport a la integració en Educació Primària) amb 15 llocs escolars.  
Centre: LA CAÑADA  
Titular: Colegio La Cañada, SL  
Adreça: C/ 606, 2  
Localitat: Paterna.la Canyada  
Província: València  
Codi: 93415877  
Modificació que s'autoritza:  
. S'amplia el nombre de llocs escolars d'Educació Infantil, segon cicle, amb 9 llocs, de manera que el centre queda configurat en la seua totalitat amb la següent composició:  
. 3 unitats d'Educació Infantil, segon cicle, amb 75 llocs escolars.  
. 6 unitats d'Educació Primària, amb 140 llocs escolars.  
. 4 unitats d'Educació Secundària Obligatòria, amb 112 llocs escolars.  
. 4 unitats de Batxillerat, amb 92 llocs escolars, en les modalitats autoritzades.  
Centre: NUESTRA SEÑORA DEL PILAR  
Titular: Pía Unión de Misioneras de la Divina Providencia  
Domicili: C/ Major, 16  
Localitat: Bonrepòs i Mirambell  
Província: València  
Codi: 03302914  
Modificació que s'autoritza:  
. S'amplia en una el nombre d'unitats d'Educació Infantil, primer cicle, de manera que el centre queda configurat en la seua totalitat amb la següent composició:  
. 3 unitats d'Educació Infantil, primer cicle, amb 53 llocs escolars, distribuïts de la següent manera:  
1 unitat per a xiquets d'1 a 2 anys, amb 13 llocs escolars.  
2 unitats per a xiquets de 2 a 3 anys, amb 40 llocs escolars.